stanford-oval/wikipedia huggingface dataset:
มงคล ทศไกร
ประวัติ

มงคล ทศไกร (ชื่อเล่น: เย็น) เกิดเมื่อวันที่ 9 พฤษภาคม ค.ศ. 1987 ที่อำเภอบ้านไผ่ จังหวัดขอนแก่น เป็นบุตรชายของนายบุญเรือง และนางยุติศิลป์ ทศไกร แต่มาเติบโตใช้ชีวิตและจบการศึกษาที่จังหวัดอ่างทอง  เริ่มต้นชีวิตการเป็นนักฟุตบอลด้วยอายุ 20 ปี จากการเข้าไปคัดตัวกับธนาคารกรุงไทย ได้ค่าตัวเพียงวันละ 200 บาท ซึ่งไม่พอกับค่าใช้จ่ายในชีวิตประจำวัน ระหว่างที่รอการตอบรับจากสโมสรนาน 2 เดือน ทำให้มงคลต้องหางานทำ เป็นพนักงานคัดแยกสารเคมีในโรงงานผลิตเครื่องสำอางแห่งหนึ่งย่านสุทธิสาร ได้ค่าแรงวันละ 205 บาท โดยแบ่งให้พ่อและแม่ที่ขอนแก่นครึ่งหนึ่ง เจ้าตัวใช้เพียงวันละ 100 บาทเท่านั้น ขณะที่ทำงานโรงงานอยู่ราว 1 เดือนนั้น มงคลคิดว่าชีวิตตัวเองคงตัดขาดจากฟุตบอลไปแล้ว ซึ่งแท้ที่จริงแล้ว  "โค้ชแต๊ก" อรรถพล บุษปาคม หัวหน้าผู้ฝึกสอนต้องการเรียกตัวไปติดสโมสร แต่ไม่ทราบว่าจะติดต่อได้อย่างไร จนกระทั่งมงคลได้พูดคุยโทรศัพท์กับ อนาวิน จูจีน ซึ่งเป็นเพื่อนสนิท และเป็นผู้เล่นของธนาคารกรุงไทยด้วย จึงทราบว่าทางธนาคารกรุงไทยต้องการตัว โดยจะได้ค่าตัววันละ 250 บาท และเงินเดือนอีก 4,000 บาท อนาวินยื่นคำขาดว่าหากไม่กลับมาเล่นฟุตบอล ก็ตัดขาดความเป็นเพื่อนกันได้เลย จึงทำให้มงคลได้เล่นให้กับธนาคารกรุงไทย
มงคลได้ย้ายเข้าสังกัดอาร์มี่ ยูไนเต็ด จากการจับใบแดงเข้ารับการเกณฑ์ทหาร จึงทำให้อยู่ในสังกัดนี้และสร้างชื่อเสียงขึ้นมา
มงคล ทศไกร เป็นที่รู้จักกันอย่างกว้างขวางในการแข่งขันรายการเอเอฟเอฟ ซูซูกิ คัพ 2014 ที่ไทยได้แชมป์ ในรอบแบ่งกลุ่มนัดแรกที่ไทยพบกับ สิงคโปร์ ที่สนามกีฬาแห่งชาติสิงคโปร์ มงคลเป็นผู้ยิงประตูแรกให้ไทยในนาทีที่ 8 ผลการแข่งขันไทยเป็นฝ่ายชนะสิงคโปร์ไปได้ 1–2 ประตู
ในการแข่งขันรายการฟุตบอลชิงถ้วยพระราชทานคิงส์คัพ ครั้งที่ 43 เมื่อเดือนกุมภาพันธ์ ค.ศ. 2015 มงคลเป็นผู้ยิงประตูแรกให้ไทยได้ในนาทีที่ 27 ที่ไทยพบกับ ฮอนดูรัส ที่สนามกีฬาเฉลิมพระเกียรติ 80 พรรษา จังหวัดนครราชสีมา ซึ่งเป็นการแข่งขันรายการนี้นัดแรกของทั้งสองทีม นับเป็นประตูที่ไทยตีเสมอฮอนดูรัส 1–1 ก่อนที่ผลการแข่งขันจะจบลงที่ไทยเป็นฝ่ายเอาชนะไปได้ 3–1
ในการแข่งขันฟุตบอลโลก 2018 รอบคัดเลือก โซนเอเชีย ในวันที่ 8 กันยายน ค.ศ. 2015 ที่ไทยพบกับ อิรัก มงคลเป็นผู้ยิงประตูในนาทีที่ 83 ซึ่งเป็นประตูสำคัญที่ทำให้ไทยตีเสมอ 2–2 ที่ราชมังคลากีฬาสถาน
ชีวิตส่วนตัว มงคล ทศไกร คบหาดูใจกับแฟนสาว กมลา การสมศีล (ชื่อเล่น: ชมพู่) มานานกว่า 5 ปี ทั้งคู่เข้าพิธีสมรสกันในเดือนพฤษภาคม ค.ศ. 2015
การทำประตูในระดับนานาชาติ

| # | วันที่ | สนามแข่งขัน | ทีมชาติ (ครั้งที่) | คู่แข่ง | ประตู | ผลโดยรวม | รายการแข่งขัน |
| --- | --- | --- | --- | --- | --- | --- | --- |
| 1. | 19 พฤศจิกายน ค.ศ. 2013 | สนามกีฬาสโมสรกีฬาอัลคูเวต, คูเวตซิตี, คูเวต | 3 |  คูเวต | 1–2 | 1–3 | เอเชียนคัพ 2015 รอบคัดเลือก |
| 2. | 9 พฤศจิกายน ค.ศ. 2014 | สนามกีฬาเฉลิมพระเกียรติ 80 พรรษา, นครราชสีมา, ไทย | 4 |  ฟิลิปปินส์ | 1–0 | 3–0 | กระชับมิตร |
| 3. | 23 พฤศจิกายน ค.ศ. 2014 | สนามกีฬาแห่งชาติสิงคโปร์, เกลลัง, สิงคโปร์ | 6 |  สิงคโปร์ | 1–0 | 2–1 | เอเอฟเอฟ ซูซูกิ คัพ 2014 |
| 4. | 3 กันยายน ค.ศ. 2015 | ราชมังคลากีฬาสถาน, กรุงเทพมหานคร, ไทย | 15 |  อัฟกานิสถาน | 1–0 | 2–0 | กระชับมิตร |
| 5. | 8 กันยายน ค.ศ. 2015 | ราชมังคลากีฬาสถาน, กรุงเทพมหานคร, ไทย | 16 |  อิรัก | 2–2 | 2–2 | ฟุตบอลโลก 2018 รอบคัดเลือก |
| 6. | 24 มีนาคม ค.ศ. 2016 | สนามกีฬาซาฮิดดาสต์เกอิบ, กรุงเตหะราน, อิหร่าน | 20 |  อิรัก | 1–0 | 2–2 | ฟุตบอลโลก 2018 รอบคัดเลือก |
| 7. | 3 มิถุนายน ค.ศ. 2016 | ราชมังคลากีฬาสถาน, กรุงเทพมหานคร, ไทย | 22 |  ซีเรีย | 2–0 | 2–2 (7–6 ดวลจุดโทษ) | คิงส์คัพ 2016 |
การทำประตูในเอเอฟซีแชมเปียนส์ลีก

| # | วันที่ | สนามแข่งขัน | คู่แข่ง | ประตู | ผลโดยรวม |
| --- | --- | --- | --- | --- | --- |
| 1. | 9 เมษายน ค.ศ. 2008 | กรุงเทพมหานคร ประเทศไทย |  นามดิ่ญ | 9-1 | ชนะ |
| 2. | 23 เมษายน ค.ศ. 2008 | ฮานอย ประเทศเวียดนาม |  นามดิ่ญ | 2-2 | เสมอ |
เกียรติยศ > ระดับนานาชาติ

อาเซียนฟุตบอลแชมเปียนชิพ ชนะเลิศ (1) : 2014
ดิก วุล์ฟ

| ดิก วุล์ฟ |
| --- | --- |

สารนิเทศภูมิหลัง
เกิด:  (1946-12-20) 20 ธันวาคม ค.ศ. 1946 (77 ปี) ริชาร์ด แอนโทนี วุล์ฟ นครนิวยอร์ก
อาชีพ: ผู้อำนวยการสร้าง นักเขียนบท
ริชาร์ด แอนโทนี "ดิก" วุล์ฟ (อังกฤษ: Richard Anthony "Dick" Wolf) เป็นผู้อำนวยการสร้าง นักเขียน และนักเขียนบทภาพยนตร์ มีชื่อเสียงกับภาพยนตร์ซีรีส์ชุดอาชญากรรม เรื่อง ไมแอมีไวซ์ (1984–1989) และในฐานะผู้สร้างภาพยนตร์ซีรีส์ ลอว์แอนด์ออร์เดอร์ ที่มีการสร้างอย่างต่อเนื่องตั้งแต่ปี 1990 ถึง 2010   และยังมีการสร้างภาคต่อเนื่อง (spinoff) อยู่ในปัจจุบัน  จากผลงานของเขา วุล์ฟได้รับรางวัลมากมาย ทั้งรางวัลเอมมี และได้รับการจารึกชื่อในฮอลลีวูดวอล์กออฟเฟม ในปี 2007
แหล่งข้อมูลอื่น

Dick Wolf ที่อินเทอร์เน็ตมูวีเดตาเบส
Behind the Scenes of Dick Wolf's "Nasty Boys" เก็บถาวร 2008-11-22 ที่ เวย์แบ็กแมชชีน
ดิเอเวอร์ลีบราเทอส์

| ดิเอเวอร์ลีบราเทอส์ |
| --- | --- |
ฟิล เอเวอร์ลี (ซ้าย) และดอน เอเวอร์ลี (ขวา)
ข้อมูลพื้นฐาน
เกิด: ดอน เอเวอร์ลี  (1937-02-01) 1 กุมภาพันธ์ ค.ศ. 1937 (87 ปี) รัฐเคนทักกี สหรัฐอเมริกา ฟิล เอเวอร์ลี  (1939-01-19) 19 มกราคม ค.ศ. 1939 (85 ปี) ชิคาโก รัฐอิลลินอย
ที่เกิด: รัฐไอโอวา สหรัฐอเมริกา
แนวเพลง: คันทรี ร็อกอะบิลลี ร็อกแอนด์โรล
เครื่องดนตรี: กีตาร์
ช่วงปี: 1957–1973 1983–ปัจจุบัน
ค่ายเพลง: Cadence, Warner Bros., RCA, Razor & Tie, Mercury
ดิเอเวอร์ลีบราเทอส์ (อังกฤษ: The Everly Brothers)  ประกอบด้วยพี่น้องดอน เอเวอร์ลี และฟิล เอเวอร์ลี  เป็นวงดูโอในแนวร็อกแอนด์โรลที่ได้รับอิทธิพลจากดนตรีคันทรี มีจุดเด่นที่การเล่นกีตาร์สายเหล็ก และการร้องประสานเสียง
ดิเอเวอร์ลีบราเทอส์ประสบความสำเร็จระหว่างช่วงปี ค.ศ. 1957 ถึง 1964 มีเพลงติดอันดับทอป 40 ของนิตยสารบิลบอร์ดทั้งสิ้น 26 เพลง เป็นอันดับสองในบรรดาศิลปินดูโอ รองจากฮอลล์ แอนด์ โอตส์ (Daryl Hall and John Oates ซึ่งมีเพลงติดอันดับ 29 เพลง)  และมีเพลงติดอันดับทอป 100 ทั้งสิ้น 35 เพลง  ได้รับการบรรจุชื่อไว้ในหอเกียรติยศร็อกแอนด์โรลในปี ค.ศ. 1986 และได้รับรางวัลแกรมมี Lifetime Achievement Award ในปี ค.ศ. 1997
นิตยสารโรลลิงสโตน จัดให้ดิเอเวอร์ลีบราเทอส์ ติดอันดับ 33 จาก "100 ศิลปินยอดเยี่ยมตลอดกาล" จากการจัดอันดับในปี ค.ศ. 2004
เพลงที่มีชื่อเสียงของดิเอเวอร์ลีบราเทอส์ ได้แก่เพลง 	"Bye Bye Love", "Wake Up Little Susie", "All I Have to Do Is Dream", "Devoted to You", "Bird Dog", "Cathy's Clown", "Ebony Eyes", "Walk Right Back", 	"Crying in the Rain", "('Til) I Kissed You"
แหล่งข้อมูลอื่น

The  Everly Brothers Story countrymusichalloffame.com
กูเกิล สตรีตวิว

| --- | --- |

ภาพจับหน้าจอแสดงภาพมุมมองต่าง ๆ ที่ปรากฏบนกูเกิล สตรีตวิวบนถนนอโศกมนตรี ในกรุงเทพมหานคร
วันที่เปิดตัว: 25 พฤษภาคม 2007; 17 ปีก่อน (2007-05-25)

รุ่นเสถียร: ครั้งที่ 194 (ลำดับเวลา)    / 9 พฤษภาคม 2016; 8 ปีก่อน (2016-05-09)
 
ภาษา: ใช้งานได้หลายภาษา
เว็บไซต์: Google Street View
กูเกิล สตรีตวิว (อังกฤษ: Google Street View) เป็นเทคโนโลยีที่มีบทบาทสำหรับ กูเกิล แผนที่ และ กูเกิล เอิร์ธ ที่ให้มุมมองภาพแบบพาโนรามาจากตำแหน่งต่าง ๆ ตามถนนหลายแห่งบนโลก โปรแกรมนี้ได้มีการเปิดตัวอย่างเป็นทางการวันที่ 25 พฤษภาคม ค.ศ. 2007 (พ.ศ. 2550) ในหลายเมืองของประเทศสหรัฐอเมริกา และขยายตัวสำหรับเมืองต่าง ๆ และชนบททั่วโลก
สำหรับสถานที่ที่มีให้บริการ รูปของ สตรีตวิว จะปรากฏหลังจากขยายภาพจากมุมที่สูงในแผนที่และภาพถ่ายดาวเทียม และโดยการลากไอคอน "เพ็กแมน" ลงบนสถานที่ในแผนที่ การใช้แป้นพิมพ์หรือเมาส์ทำให้ทิศทางการดูทั้งแนวนอนและแนวตั้ง รวมถึงระดับการขยาย สามารถเลือกได้ เส้นทึบหรือเส้นประในภาพ แสดงให้เห็นเส้นทางตัวอย่าง.....และมีลูกศรช่วยเชื่อมโยงไปยังภาพถัดไปในแต่ละทิศทางบริเวณทางแยกและจุดตัดของเส้นทาง..., ลูกศรมากมายถูกแสดงขึ้น ในการใช้แผนที่ของ กูเกิล ผู้ใช้สามารถเปิดสเตโรสโกปิก โหมด 3 มิติ โดยการคลิกขวาบนพื้นถนนเพื่อให้แสดงผลเป็นมุมมองระบบภาพสามมิติของภาพพื้นถนน อย่างไรก็ตามโหมดนี้แนะนำให้ผู้ใช้สวมใส่แว่นตาสีแดง หรือสีเขียวอมน้ำเงินเพื่อให้การแสดงภาพระบบ 3 มิติมีประสิทธิภาพ
วันที่ 21 พฤศจิกายน ค.ศ. 2008 มุมมองภาพบนพื้นถนน ถูกบันทึกอยู่ในโปรแกรมแผนที่ที่ติดตั้งบนไอโฟน เมื่อวันที่ 10 ธันวาคม พ.ศ. 2551 มุมมองภาพบนพื้นถนน ถูกบันทึกอยู่ในโปรแกรมแผนที่สำหรับS60 3rd Edition ซึ่งณ ปัจจุบันนี้มุมมองภาพพื้นถนน เพิ่มโปรแกรมกูเกิล แมปส์ เพื่อให้สามารถติดตั้งบนเครื่อง และมือถือระบบปฏิบัติการวินโดวส์ได้ โดยมุมมองภาพพื้นถนนของโปรแกรมกูเกิล แมปส์ ทุกรุ่น ตั้งใจสร้างขึ้นเพื่อใช้กับระบบปฏิบัติการแอนดรอยด์ อยู่แล้ว ไม่เพียงเท่านั้น แต่ยังมีเข็มทิศดิจิตอลที่ใช้ในการมองไปยังรอบ ๆ สถานที่ต่าง ๆ ได้อีกด้วย
สำหรับในประเทศไทย ปี ค.ศ. 2011 กูเกิล ประเทศไทยได้เริ่มดำเนินการถ่ายทำสตรีตวิวในประเทศไทย โดยความร่วมมือกับการท่องเที่ยวแห่งประเทศไทย (ททท.)  โดยใช้รถในการเก็บภาพทั้ง 15 คัน และต่อมาในปี ค.ศ. 2012 ได้เปิดตัวอย่างเป็นทางการในประเทศไทยพร้อมกับลงภาพของ 3 จังหวัดแรก คือกรุงเทพมหานคร, เชียงใหม่ และภูเก็ต  และจะมีการทยอยถ่ายทำและอัปเดตเรื่อย ๆ จนครบ 77 จังหวัด
ดูเพิ่ม

List of street view services
Mapillary
Photosynth
MapJack
แหล่งข้อมูลอื่น

เว็บไซต์ทางการ
Map of Google Street View coverage เก็บถาวร 2015-12-06 ที่ เวย์แบ็กแมชชีน
| ด ค กกูเกิล และผลิตภัณฑ์จากบริษัท |
| --- | --- |
บุคลากรหลัก: เอริก ชมิดต์ (ผู้อำนวยการ) เซอร์เกย์ บริน (ผู้ร่วมก่อตั้ง ประธานฝ่ายเทคโนโลยี) แลร์รี เพจ (ผู้ร่วมก่อตั้ง ประธานฝ่ายผลิตภัณฑ์)
โฆษณา: แอดแมนิเจอร์ • แอดสเคป • แอดเซนส์ • แอดเวอร์ไทซิงโพรเฟสชันนัลส์ • แอดเวิดส์ • แอนะลิติกส์ • เช็กเอาต์ • ดับเบิลคลิก
การสื่อสาร: อะเลิตส์ • แคเลนเดอร์ • จีเมล • กรุ๊ปส์ • เควสชันส์แอนด์แอนเซอร์ส • ทรานสเลต • วอยซ์ • กูรู • ไดรฟ์
ซอฟต์แวร์: โครม • โครมโอเอส • เดสก์ทอป • เอิร์ธ • แกเจตส์ • จีเมลโมบายล์ •  คีป • สเก็ตช์อัป • ทูลบาร์
แพลตฟอร์ม: แอกเคาต์ • แอนดรอยด์ • แอปเอนจิน • แอปส์ • บิ๊กเทเบิล • กาจา • โคออป • ไฟล์ซิสเท็ม • เนทีฟไคลเอนต์ • โอเพนโซเชียล • เวฟเฟเดอเรชันโพรโทคอล
เครื่องมือพัฒนา: เอแจ็กซ์เอพีไอส์ • โค้ด • แกเจตส์เอพีไอ • จีเดตา • กูเกิลบอต • กุยซ์ • เว็บเซิร์ฟเวอร์ • เคเอ็มแอล • แมปรีดิวซ์ • พินอิน • สเก็ตช์อัปรูบี • ไซต์แมปส์ • ซัมเมอร์ออฟโค้ด • เทคทอล์ก • เว็บทูลคิต • เว็บไซต์ออปทิไมเซอร์
เผยแพร่สารสนเทศ: บล็อกเกอร์ • บุ๊กมาร์กส • ด็อกส์ • ฟีดเบิร์นเนอร์ • แมปเมกเกอร์ • พาโนรามีโอ • ไซตส์ (จอตสปอต) • ยูทูบ
สืบค้น (เพจแรงก์): เสิร์ชแอปพลิแอนซ์ • ออดิโออินเด็กซิง • บุ๊กเสิร์ช • โค้ดเสิร์ช • เดสก์ทอป • แฟสต์ฟลิป • ไฟแนนซ์ • กูก-411 • อิมเมจเสิร์ช • แผนที่ (สตรีตวิว) • นิวส์ • แพเทนตส์ • พรอดักต์เสิร์ช • สคอเลอร์ • ยูสเน็ต • วิดีโอ • วิดีโอ • เว็บเสิร์ช • วิเคราะห์: อินไซตส์ฟอร์เสิร์ช • เทรนดส์ • เว็บมาสเตอร์ไกด์ไลนส์
ยุติการให้บริการ: แอนเซอรส์ • เบราว์เซอร์ซิงก์ • คลิกทูคอล • ดอดจ์บอล • กูเกิล ก็อกเกิล • ไลฟ์ลี • แมชอัปเอดิเตอร์ • โน้ตบุ๊ก • เพจครีเอเตอร์ • วิดีโอมาร์เก็ตเพลซ • เว็บแอกเซเลอเรเตอร์ • ออร์กัต • เวฟ • โนล • ไอกูเกิล • ไจกุ • เออร์ชิน • ละติจูด • ปีกาซา • ปีกาซาเว็บอัลบัมส์ • เกียส์ • ทอล์ก • รีดเดอร์ • พาวเวอร์มิเตอร์ • เบส • โค้ดเสิร์ช • เฟรนด์คอนเนกต์ • เฮลท์ • อิมเมจเลเบิลเลอร์ • แลปส์ • แพ็ก • เสิร์ชวิกิ • อัปเดตเตอร์ • สตาเดีย
อื่น ๆ: แอลฟาเบต • กูเกิลบอมบ์ • การตรวจพิจารณา • คำวิจารณ์ • กูเกิลไชน่า • กูเกิลดอตอ็อก • กูเกิลเพลกซ์ • ข่าวลวง • ไอ/โอ • เครื่องหมายการค้า • ลูนาร์เอกซ์ไพรซ์ • เวนเชอรส์ • วายฟาย • ไซต์ไกสต์ • กูเกิล ดูเดิล • เอ็กซ์ • กูเกิล ดีปไมด์ • แคลิโก
คำขวัญ: โดนต์บีอีวัล เว็บไซต์: Google.com
พื้นที่ให้บริการกูเกิล สตรีตวิว  ให้บริการครอบคลุมพื้นที่ทั้งหมดหรือบางส่วนของประเทศ  ให้บริการครอบคลุมพื้นที่บางแห่ง  มีแผนเปิดให้บริการในอนาคต (เป็นทางการ)  มีแผนเปิดให้บริการในอนาคต (ไม่เป็นทางการ)  ให้บริการครอบคลุมเฉพาะพิพิธภัณฑ์  ประเทศหรือดินแดนที่ยังไม่เปิดให้บริการ
ลำดับประเทศที่เปิดใช้บริการกูเกิลสตรีตวิว จากปี 2007 ถึงปี 2024
พระราชพิธีบรมราชาภิเษก พระบาทสมเด็จพระปกเกล้าเจ้าอยู่หัว

| พระราชพิธีบรมราชาภิเษก พระบาทสมเด็จพระปกเกล้าเจ้าอยู่หัว |
| --- | --- |
พระบาทสมเด็จพระปกเกล้าเจ้าอยู่หัว ทรงสรงน้ำมุรธาภิเษก ในการพระราชพิธีบรมราชาภิเษก วันที่ 25 กุมภาพันธ์ พ.ศ. 2468 (นับตามปฏิทินปัจจุบันคือ พ.ศ. 2469)
อำนวยการสร้าง: กองภาพยนตร์เผยแผ่ข่าว กรมรถไฟหลวง
ผู้จัดจำหน่าย: กองภาพยนตร์เผยแผ่ข่าว กรมรถไฟหลวง
วันฉาย: พ.ศ. 2469 (98​ ปี)​
ความยาว: 11 นาที 8 วินาที
ประเทศ: สยาม
ภาษา: ภาษาไทย, ภาษาอังกฤษ
"พระราชพิธีบรมราชาภิเษก พระบาทสมเด็จพระปกเกล้าเจ้าอยู่หัว" เป็นภาพยนตร์ข่าวซึ่งผลิตโดยกองภาพยนตร์เผยแผ่ข่าว กรมรถไฟหลวง จัดทำขึ้นโดยได้รับพระบรมราชานุญาตเพื่อจำหน่ายแก่ผู้สนใจเก็บไว้เป็นที่ระลึก รายละเอียดของภาพยนตร์ชุดนี้เป็นการบันทึกเหตุการณ์ในพระราชพิธีบรมราชาภิเษกของพระบาทสมเด็จพระปกเกล้าเจ้าอยู่หัวเมื่อปลายปี พ.ศ. 2468 (นับตามปฏิทินปัจจุบันคือต้นปี พ.ศ. 2469) นับเป็นครั้งแรกที่มีการบันทึกภาพยนตร์พระราชพิธีสำคัญตามโบราณราชประเพณีของไทย
ทั้งนี้ วันที่มีการบันทึกภาพยนตร์ข่าวพระราชพิธีบรมราชาภิเษกในครั้งนั้นมีทั้งหมด 4 วัน ได้แก่
พระบาทสมเด็จพระปกเกล้าเจ้าอยู่หัวทรงประทับเหนือพระที่นั่งอัฐทิศอุทุมพรราชอาสน์ภายใต้นพปฎลมหาเศวตฉัตรภายในพระที่นั่งไพศาลทักษิณ
พระบาทสมเด็จพระปกเกล้าเจ้าอยู่หัว ทรงประทับเหนือพระที่นั่งภัทรบิฐภายใต้นพปฎลมหาเศวตฉัตรภายในพระที่นั่งไพศาลทักษิณ
เสด็จออกมหาสมาคม ณ พระที่นั่งพุดตานกาญจนสิงหาสน์ภายในพระที่นั่งอมรินทรวินิจฉัย
พระราชพิธีเฉลิมพระราชมณเฑียร
วันพฤหัสบดีที่ 25 กุมภาพันธ์ พ.ศ. 2468 (นับตามปฏิทินปัจจุบันคือ พ.ศ. 2469) วันประกอบพระราชพิธีบรมราชาภิเษก, การเสด็จออกมหาสมาคมครั้งแรกในรัชกาล ณ พระที่นั่งอมรินทรวินิจฉัย และพระราชพิธีสถาปนาสมเด็จพระนางเจ้ารำไพพรรณี พระบรมราชินี ณ พระที่นั่งไพศาลทักษิณ
วันเสาร์ที่ 27 กุมภาพันธ์ พ.ศ. 2468 พระบาทสมเด็จพระปกเกล้าเจ้าอยู่หัวและสมเด็จพระนางเจ้ารำไพพรรณี พระบรมราชินี เสด็จออก ณ มุขเด็จพระที่นั่งจักรีมหาปราสาท ทรงพระกรุณาโปรดเกล้าฯ ให้ประชาชนเข้าเฝ้าถวายพระพรชัยมงคล
พระบาทสมเด็จพระปกเกล้าเจ้าอยู่หัวทรงเครื่องบรมขัตติยราชภูษิตาภรณ์
วันจันทร์ที่ 1 มีนาคม พ.ศ. 2468 พระบาทสมเด็จพระปกเกล้าเจ้าอยู่หัวเสด็จพระราชดำเนินเลียบพระนครด้วยกระบวนพยุหยาตราทางสถลมารค
วันพุธที่ 3 มีนาคม พ.ศ. 2468 พระบาทสมเด็จพระปกเกล้าเจ้าอยู่หัวเสด็จพระราชดำเนินเลียบพระนครด้วยกระบวนพยุหยาตราทางชลมารค
ภาพยนตร์ข่าวเรื่องนี้เป็นภาพยนตร์เงียบ ระบบภาพขาว-ดำ แทรกคำบรรยายระหว่างภาพ (intertitle) เพื่อบรรยายเหตุการณ์ต่าง ๆ ที่ปรากฏในภาพยนตร์ข่าว โดยจัดทำเป็นคำบรรยายภาษาไทยและภาษาอังกฤษ มีความยาวในการฉาย 11 นาที 8 วินาที ปัจจุบันฟิล์มต้นฉบับของภาพยนตร์ข่าวเรื่องนี้ได้รับการอนุรักษ์โดยหอภาพยนตร์ (องค์การมหาชน)
หอภาพยนตร์ได้จัดให้ภาพยนตร์ข่าวเรื่องนี้เป็น 100 ภาพยนตร์ไทยที่คนไทยควรดู เมื่อปี พ.ศ. 2548 และขึ้นทะเบียนเป็นมรดกภาพยนตร์ของชาติในโครงการขึ้นทะเบียนมรดกภาพยนตร์ของชาติ ครั้งที่ 1 เมื่อปี พ.ศ. 2554
ดิอินดีเพ็นเดนต์

สำหรับความหมายอื่น ดูที่ ดิอินดีเพ็นเดนต์ (แก้ความกำกวม)
| --- | --- |
ประเภท: หนังสือพิมพ์ (1986–2016) ออนไลน์ (2016–ปัจจุบัน)
รูปแบบ: บรอดชีต (1986–2003) แท็บลอยด์ (2003–2016) เว็บไซต์ (2016–ปัจจุบัน)
เจ้าของ: Evgeny Lebedev (41%) Sultan Muhammad Abuljadayel (30%) Justin Byam Shaw (26%) ผู้ถือหุ้นรายย่อย (3%)
ผู้เผยแพร่: Independent Digital News & Media Ltd
บรรณาธิการ: Christian Broughton
ก่อตั้งเมื่อ: 7 ตุลาคม 1986; 38 ปีก่อน (1986-10-07)
นโยบายทางการเมือง: เสรีนิยม เสรีนิยมสังคม
สำนักงานใหญ่: Northcliffe House เคนซิงตัน ลอนดอน สหราชอาณาจักร
หนังสือพิมพ์ในเครือ: The Independent on Sunday (1990–2016) i (2010–2013)  indy100 (ออนไลน์เท่านั้น; 2013–ปัจจุบัน)
เลขมาตรฐานสากล (ISSN): 1741-9743
OCLC number: 185201487 
เว็บไซต์: independent.co.uk 
ดิอินดีเพ็นเดนต์ (อังกฤษ: The Independent) เป็นหนังสือพิมพ์ออนไลน์สัญชาติอังกฤษ เริ่มตีพิมพ์ใน ค.ศ. 1986 แรกเริ่มเป็นบรอดชีตแล้วเปลี่ยนไปเป็นแท็บลอยด์ใน ค.ศ. 2003 โดยมีการตีพิมพ์ฉบับหนังสือพิมพ์ครั้งสุดท้ายในวันเสาร์ที่ 26 มีนาคม ค.ศ. 2016 คงเหลือเพียงฉบับออนไลน์
หนังสือพิมพ์ฉบับนี้ได้รับรางวัลหนังสือพิมพ์ดีเด่นประจำปีจากรางวัลหนังสือพิมพ์บริติช (British Press Awards) ใน ค.ศ. 2004
แหล่งข้อมูลอื่น

เว็บไซต์ทางการ (อุปกรณ์เคลื่อนที่)
ดิอินดีเพ็นเดนต์ ที่เอกซ์ (ทวิตเตอร์)
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  ฝรั่งเศส  BnF data  เยอรมนี  อิสราเอล  ญี่ปุ่น  โปแลนด์ 
อื่น ๆ:  มิวสิกเบรนซ์ ค่ายเพลง 2  IdRef
ดร. อัลบัน

| ดร>  อัลบัน |
| --- | --- |
ในปี พ.ศ. 2548
ข้อมูลพื้นฐาน
ชื่อเกิด: อัลบัน นาวาปา
เกิด: 26 สิงหาคม พ.ศ. 2500 (67 ปี) อิโม ไนจีเรีย
ที่เกิด: สต็อกโฮล์ม ประเทศสวีเดน
แนวเพลง: Eurodance, hip hop, reggae, dancehall
อาชีพ: นักดนตรี
ช่วงปี: ยุค 1980–ปัจจุบัน
ค่ายเพลง: Dr. Records, Ariola

เว็บไซต์: dralban.net
ดร. อัลบัน (อังกฤษ: Dr. Alban) หรือมีชื่อจริงว่า อัลบัน นาวาปา (อังกฤษ: Alban Nwapa) เกิดเมื่อวันที่ 26 สิงหาคม พ.ศ. 2500) เป็นนักดนตรีและโปรดิวเซอร์เพลงชาวสวีเดนสัญชาติไนจีเรียโดยกำเนิด เขามีค่ายเพลง ดร.เรเคิด (dr-records) เป็นของตัวเอง ดนตรีของเขามักจะถูกอธิบายเป็นที่รู้จักกันดีที่สุดในแนว ยูโรแดนซ์/ฮิปฮอป เร้กเก้ กับ แดนซ์ฮอล เขาเป็นที่รู้จักดีที่สุดสำหรับเพลงที่ดังไปทั่วโลกในปี พ.ศ. 2535 อย่าง อิตส์มายไลฟ์ (It's My Life)
ประวัติ

ดร. อัลบัน มีชื่อเต็มคือ อัลบัน อุโซมา นาวาปา (Alban Uzoma Nwapa) โตอยู่ในครอบครัวชนชั้นกลางพร้อมกับเด็ก 10 คน ที่เมื่อง โอกุตา ในรัฐอิโม ประเทศไนจีเรีย เขามีการศึกษาในระดับมัธยมศึกษาของเขาในวิทยาลัยไครสต์เดอะคิง (Christ The King) ที่เมื่องอบา (Aba) และ และการใช้ชีวิตส่วนใหญ่ในวัยหนุ่มของเขาอยู่ในบ้านเกิดที่เรื่องโอกุตา ตอนอายุ 23 เขาได้เดินทางไปสวีเดนเพื่อศึกษาวิชาทำฟัน เพื่อที่สามารถจะเป็นทุนการศึกษาของเขาได้ ดร. อัลบัน ได้ทำงานเป็นดีเจที่คลับ อัลฟาเบทสตรีท (Alphabet Street) ชื่อของเขากลายเป็นที่รู้จักกันอย่างแพร่หลาย โดยเฉพาะอย่างยิ่งตั้งแต่ ดร. อัลบัน มักจะร้องเพลงบนบันทึกเสียงโดยเร่งความเร็วบนเทิร์นเทเบิล เมื่อดีเจเรเนไม่สามารถช่วยอะไรได้ แต่เขาพึงสังเกตได้ว่าค้นพบตัวเอง อัลบัน จบการศึกษาของเขาพอดีได้เปิดการทำฟันฝึกหัดของเขาเอง และการเฝ้าดูกับการเป็นดีเจซึ่งเป็นงานอดิเรกที่ให้ทำให้เขาร่ำรวย
ในปี 1990 เขาได้พบกับ เดนนิซ ป็อป (Denniz Pop) จากค่ายเพลง SweMix และร่วมกับ เดนนิซ และ ควีนแร็ป (Rap-Queen) พวกเขาได้จำหน่ายอัลบั้มแรกในชื่อ "เฮลโลแอฟริกา" (Hello Africa) อัลบันได้เอาชื่อ ดร. อัลบัน มาใช้เปิดตัวอัลบั้มของเขา Hello Africa มีเพลงฮิตได้แก่ "เฮลโลแอฟริกา" (Hello Africa) และ "โนโค้ก" (No Coke) ซึ่งทั้งสองเพลงจบลงด้วยการขายซิงเกิลได้เป็นล้าน อัลบั้มได้ประสบความสำเร็จจนอัลบันได้รับการรับรองจากรางวัลทองคำในตลาดมากมายรวมทั้ง เยอรมัน (มียอดขายกว่า 250,000 ชุด) ออสเตรีย (มียอดขายกว่า 25,000 ชุด) และสวิสเซอร์แลนด์ (มียอดขายกว่า 25,000 ชุด)
แหล่งข้อมูลอื่น

The Official Website of Dr. Alban
Dr. Alban records
About Dr. Alban
ดัชนีคุณภาพอากาศ

หมอกควันในประเทศคาซัคสถาน ที่ส่งผลให้ค่าเอคิวไอสูง
ไฟป่าที่เป็นหนึ่งในสาเหตุที่ทำให้ค่าเอคิวไอสูง
ดัชนีคุณภาพอากาศ (air quality index) หรือ AQI เป็นค่าที่หน่วยงานรัฐบาล ใช้ในการสื่อสารกับประชาชนในส่วนของมลพิษทางอากาศ ดัชนีของแต่ละประเทศจะมีค่ามาตรฐานที่แตกต่างกัน คุณภาพอากาศที่แย่ลงจะทำให้ดัชนีมีค่าสูงขึ้น
การใช้งาน

การคำนวณค่าดัชนีคุณภาพอากาศได้รับค่ามาจากเครื่องวัดอากาศ ณ ช่วงเวลาใดเวลาหนึ่ง โดยค่าดัชนีจะมีการอ้างอิงตามผลกระทบที่เกิดขึ้นกับสุขภาพ ค่าที่เกิดขึ้นมักจะแสดงผลเป็นช่วงของค่า และมักแสดงผลตามรหัสสี
ดัชนีแบ่งตามประเทศ > ยุโรป

ทวีปยุโรปมีการใช้ ดัชนีคุณภาพอากาศทั่วไป (Common Air Quality Index) หรือ CAQI มาตั้งแต่ปีค.ศ. 2006 โดยจำแนกออกเป็นห้าระดับดังนี้:
| ลักษณะเชิงคุณภาพ>  | ดัชนี>  | ความหนาแน่นมลภาวะรายชั่วโมง (ไมโครกรัม/ม3)> NO2 | ความหนาแน่นมลภาวะรายชั่วโมง (ไมโครกรัม/ม3)> PM10 | ความหนาแน่นมลภาวะรายชั่วโมง (ไมโครกรัม/ม3)> O3 | ความหนาแน่นมลภาวะรายชั่วโมง (ไมโครกรัม/ม3)> PM2.5 |
| --- | --- | --- | --- | --- | --- |
| ต่ำมาก | 0–25 | 0–50 | 0–25 | 0–60 | 0–15 |
| ต่ำ | 25–50 | 50–100 | 25–50 | 60–120 | 15–30 |
| กลาง | 50–75 | 100–200 | 50–90 | 120–180 | 30–55 |
| สูง | 75–100 | 200–400 | 90–180 | 180–240 | 55–110 |
| สูงมาก | >100 | >400 | >180 | >240 | >110 |
ดัชนีแบ่งตามประเทศ > ประเทศจีน

การควบคุมคุณภาพอากาศภายในจีนแผ่นดินใหญ่อยู่ในความรับผิดชอบของกระทรวงคุ้มครองสิ่งแวดล้อม โดยจำแนกออกเป็นหกระดับดังนี้:
| ค่า AQI | ระดับมลภาวะทางอากาศ | ประเภท | ผลต่อสุขภาพ | ข้อแนะนำ |
| --- | --- | --- | --- | --- |
| 0–50 | ระดับ 1 | ดีมาก | ไม่มีผลกระทบต่อสุขภาพ | ทุกคนทำกิจกรรมนอกอาคารได้ตามปกติ |
| 51–100 | ระดับ 2 | ดี | มลภาวะบางประเภทอาจส่งผลเล็กน้อยกับคนจำนวนน้อยที่อ่อนไหวง่าย | เฉพาะคนจำนวนน้อยที่อ่อนไหวมากเท่านั้นที่ควรลดกิจกรรมนอกอาคาร |
| 101–150 | ระดับ 3 | มลภาวะเล็กน้อย | คนแข็งแรงอาจมีอาการระคายเคืองบ้างเล็กน้อย คนที่อ่อนไหวอาจได้รับผลกระทบเล็กน้อยหรือบางส่วน | เด็ก ผู้สูงวัย และบุคคลที่เป็นโรคระบบทางเดินหายใจและโรคหัวใจ ควรลดการออกกำลังกายหนักนอกอาคาร |
| 151–200 | ระดับ 4 | มลภาวะปานกลาง | คนอ่อนไหวอาจมีอาการแย่ขึ้น ระบบหายใจและหัวใจของคนแข็งแร็งอาจได้รับผลกระทบ | เด็ก ผู้สูงวัย และบุคคลที่เป็นโรคระบบทางเดินหายใจและโรคหัวใจ ควรงดการออกกำลังกายหนักนอกอาคาร ส่วนบุคคลทั่วไปควรลดกิจกรรมนอกอาคารลงพอประมาณ |
| 201–300 | ระดับ 5 | มลภาวะหนัก | คนแข็งแรงอาจแสดงอาการร่วม คนที่เป็นโรคระบบหายใจหรือโรคหัวใจจะได้รับผลกระทบอย่างมีนัยยะสำคัญ และต้องใช้ความอดกลั้นในการทำกิจกรรมต่างๆ | เด็ก ผู้สูงวัย และบุคคลที่เป็นโรคปอดและโรคหัวใจ ควรอยู่แต่ในอาคารและงดกิจกรรมนอกอาคาร ส่วนบุคคลทั่วไปควรลดกิจกรรมนอกอาคาร |
| 301–500 | ระดับ 6 | เลวร้าย | คนแข็งแรงต้องใช้ความอดกลั้นในการทำกิจกรรมต่างๆและอาจแสดงอาการจนสังเกตได้ และอาจทำให้คนแข็งแรงเกิดความเจ็บป่วย | เด็ก ผู้สูงวัย และผู้ป่วควรอยู่แต่ในอาคารและงดการออกแรงมาก ส่วนบุคคลทั่วไปควรงดกิจกรรมนอกอาคาร |
ดัชนีแบ่งตามประเทศ > ประเทศไทย

| AQI | ความหมาย | PM2> 5 | PM10 | CO | O3 | NO2 | SO2 |
| --- | --- | --- | --- | --- | --- | --- | --- |
| 0-25 | คุณภาพอากาศดีมาก | 0-15.0 | 0-50 | 0-4.4 | 0-35 | 0-60 | 0-100 |
| 26-50 | คุณภาพอากาศดี | 15.1-25.0 | 51-80 | 4.5-6.4 | 36-50 | 61-106 | 101-200 |
| 51-100 | ปานกลาง | 25.1-37.5 | 81-120 | 6.5-9.0 | 51-70 | 107-170 | 201-300 |
| 101-200 | เริ่มมีผลกระทบต่อสุขภาพ | 37.6-75.0 | 121-180 | 9.1-30.0 | 71-120 | 171-340 | 301-400 |
| 201 ขึนไป | มีผลกระทบต่อสุขภาพ | 75.1 ขึนไป | 181 ขึนไป | 30.1 ขึนไป | 121 ขึนไป | 341 ขึนไป | 401 ขึนไป |
อำเภอยางสีสุราช

| อำเภอยางสีสุราช |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Yang Sisurat
โรงเรียนมัธยมยางสีสุราช โรงเรียนประจำอำเภอ
คำขวัญ: เจียระไนพลอยหลากสี หลากหลาย ผ้าไหมเนื้อดี มากมีต้นยางใหญ่
แผนที่จังหวัดมหาสารคาม เน้นอำเภอยางสีสุราช
พิกัด: 15°41′24″N 103°6′12″E﻿ / ﻿15.69000°N 103.10333°E﻿ / 15.69000; 103.10333
ประเทศ:  ไทย
จังหวัด: มหาสารคาม
พื้นที่
 • ทั้งหมด: 242.5 ตร.กม. (93.6 ตร.ไมล์)
ประชากร (2564)
 • ทั้งหมด: 35,054 คน
 • ความหนาแน่น: 144.55 คน/ตร.กม. (374.4 คน/ตร.ไมล์)
รหัสไปรษณีย์ : 44210
รหัสภูมิศาสตร์: 4411
ที่ตั้งที่ว่าการ: ที่ว่าการอำเภอยางสีสุราช ถนนสีสุราช ตำบลยางสีสุราช อำเภอยางสีสุราช จังหวัดมหาสารคาม 44210
 ส่วนหนึ่งของสารานุกรมประเทศไทย
ยางสีสุราช เป็นอำเภอในจังหวัดมหาสารคาม เดิมเป็นหมู่บ้านของตำบลนาเชือก อำเภอพยัคฆภูมิพิสัย แยกออกมาตั้งเป็นกิ่งอำเภอในปี พ.ศ. 2532 และยกฐานะเป็นอำเภอในปี พ.ศ. 2538
ที่ตั้งและอาณาเขต

อำเภอยางสีสุราช มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับอำเภอนาเชือกและอำเภอนาดูน
ทิศตะวันออก ติดต่อกับอำเภอนาดูนและอำเภอพยัคฆภูมิพิสัย
ทิศใต้ ติดต่อกับอำเภอพยัคฆภูมิพิสัย และอำเภอพุทไธสง (จังหวัดบุรีรัมย์)
ทิศตะวันตก ติดต่อกับอำเภอนาโพธิ์ (จังหวัดบุรีรัมย์)